पाएं अपने शहर की ताज़ा ख़बरें और फ्री ई-पेपरडाउनलोड करें
हत्या के प्रयास के मामले में फरार चल रहे आरोपी को मटौर थाना पुलिस ने पांच महीने बाद गिरफ्तार किया है। गिरफ्तार किए गए आरोपी की पहचान गुरी भुल्लर के रूप में हुई है। एसएचओ मटौर मनफूल सिंह ने बताया कि हत्या के प्रयास के मामले में यह आरोपी पिछले पांच महीने से फरार चल रहा था। इसे छापेमारी करते हुए गिरफ्तार किया गया है।
पुलिस की ओर से आरोपी को कोर्ट में पेश किया गया जहां से उसे ज्यूडिशियल रिमांड पर जेल भेज दिया गया है। सेक्टर-42 चंडीगढ़ के रहने वाले गुरइशान सिंह की ओर से मटौर थाना पुलिस को शिकायत देते हुए बताया गया था कि 18 नवंबर 2020 को वह अपने दोस्त मेहरबान के साथ फेज-3बी2 में स्थित जैम पब्लिक स्कूल के साथ रेहड़ी पर कुछ पाने के बाद साथ लगते पार्क में टहल रहा था। इतने में 5 से 6 युवक उसकी ओर भागते हुए आए।
गुरी भुल्लर नाम का युवक उसके साथ ही खालसा कॉलेज में पढ़ता है, जिसे वह अच्छी तरह से जानता है। शिकायत में उसने बताया कि गुरी के साथ अन्य युवक थे, जिनके पास तेज धार हथियार थे। इन्होंने उसपर हमला कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn